У пачатку верасня 1943 г. камандаванне брыгады прыняло рашэнне разграміць фашысцкі гарнізон у Пагосце. Асноўны ўдар павінна была нанесці група з 70 чалавек на чале з камбрыгам. Пасля доўгага пераходу вырашыў перад боем даць людзям адпачынак. На ўскраіне стаяў хлеў з сенам, там і размясціўся атрад. Здраднік данёс гітлераўцам аб партызанах. Вартавы заўважыў ворагаў позна, калі тыя ўжо былі на ўскраіне вёскі. Гуляеў з 50 байцамі атакаваў праціўніка. Разгарэўся жорсткі бой. Вораг быў разгромлены, але партызаны панеслі цяжкія страты. У гэтым баі загінуў камандзір брыгады Дзмітрый Гуляеў...